CELEX: 62018CN0002
Language: hu
Date: 2018-01-02 00:00:00
Title: C-2/18. sz. ügy: A Lietuvos Respublikos Konstitucinis Teismas (Litvánia) által 2018. január 2-án benyújtott előzetes döntéshozatal iránti kérelem – Lietuvos Respublikos Seimo narių grupė

19.3.2018   
            
            
               HU
            
            
               Az Európai Unió Hivatalos Lapja
            
            
               C 104/19
            
         A Lietuvos Respublikos Konstitucinis Teismas (Litvánia) által 2018. január 2-án benyújtott előzetes döntéshozatal iránti kérelem – Lietuvos Respublikos Seimo narių grupė
   (C-2/18. sz. ügy)
   (2018/C 104/24)
   Az eljárás nyelve: litván
   
      A kérdést előterjesztő bíróság
   
   Lietuvos Respublikos Konstitucinis Teismas
   
      Az alapeljárás felei
   
   
      Kérelmezők: Lietuvos Respublikos Seimo narių grupė
   
      Ellenérdekű fél: Lietuvos Republikos Seimas
   
      Az előzetes döntéshozatalra előterjesztett kérdések
   
   
               1)
            
            
               Az 1308/2013 rendelet (1) 148. cikkének (4) bekezdése értelmezhető-e úgy, hogy azzal nem ellentétes, hogy a nyerstej-termelők tárgyalási pozíciójának erősítése és a tisztességtelen kereskedelmi gyakorlatok megakadályozása, továbbá annak érdekében, hogy a tagállam tej- és tejtermékágazatának bizonyos szerkezeti jellemzőit, valamint a tejpiacon tapasztalható változásokat figyelembe lehessen venni, olyan nemzeti szabályozási keretet hozzanak létre, amely korlátozza a szerződő felek tárgyalási szabadságát abban az értelemben, hogy a nyerstej-értékesítő nem fizethet eltérő nyerstej-beszerzési árat az értékesített tej mennyisége alapján megállapított, ugyanazon csoportba sorolt, a termelők valamely elismert szervezetéhez nem tartozó nyerstej-értékesítők számára az olyan tej vonatkozásában, amely ugyanolyan minőségű és összetételű, mint a felvásárló részére ugyanazon módszerrel leszállított tej, és ezért a felek bármely más tényezőt figyelembe véve nem egyezhetnek meg eltérő nyerstej beszerzési árról?
            
         
               2)
            
            
               Az 1308/2013 rendelet 148. cikkének (4) bekezdése értelmezhető-e úgy, hogy azzal nem ellentétes, hogy a nyerstej-termelők tárgyalási pozíciójának erősítése és a tisztességtelen kereskedelmi gyakorlatok megakadályozása, továbbá annak érdekében, hogy a tagállam tej- és tejtermékágazatának bizonyos szerkezeti jellemzőit, valamint a tejpiacon tapasztalható változásokat figyelembe lehessen venni, olyan nemzeti szabályozási keretet hozzanak létre, amely korlátozza a szerződő felek tárgyalási szabadságát abban az értelemben, hogy a nyerstej-felvásárló nem csökkentheti indokolatlanul a nyerstej beszerzési árát, és az ár 3 %-ot meghaladó csökkentésére kizárólag akkor van mód, ha egy állami intézmény a szóban forgó csökkentést indokoltnak találja?
            
         
      (1)  A mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (HL 2013. L 347., 671. o.; helyesbítés: HL 2014. L 189., 261. o.; HL 2014. L 232. o.; HL 2016. L 130., 9. o.; HL 2017. L 262., 16. o.).